钦定古今图书集成/明伦汇编/家范典/第061卷 > 礼记 > 《丧服小记》
## 钦定古今图书集成/明伦汇编/家范典/第061卷 > 礼记 > 《丧服小记》

与诸侯为兄弟者，服斩。

〈陈注〉卿大夫于君，应服斩。若不为卿大夫，有五属之亲者，亦皆服斩衰。记者恐疑服本亲兄弟之服，故特明之。谓国君兄弟先为本国卿大夫，今居他国未仕，而本国君卒，以有兄弟之亲，又是旧君，必当反服斩也。不言“与君为兄弟”，而言“与诸侯为兄弟”，明在异国也。〈大全〉严陵方氏曰：“兄弟期丧耳，而与之服斩衰者，以其为君而有父道故也。”